
R E F E R A T   D E   A P R O B A R E

privind aprobarea execuţiei bugetare a  Municipiului Brad şi a instituţiilor şi  serviciilor subordonate Consiliului Local al Municipiului Brad
 pe trimestrul I al anului 2023

Potrivit prevederilor art. 49 alin. 12 din Legea nr. 273/2006 privind finanţele publice locale, cu modificările şi completările ulterioare, ordonatorul principal de credite are obligaţia să prezinte spre aprobare Consiliului Local execuţia bugetară pe fiecare trimestru al anului bugetar, pe lângă execuţia bugetară a anului precedent, fapt pentru care am inițiat prezentul proiect de hotărâre prin care am propus aprobarea execuţiei bugetare a Municipiului Brad şi a instituţiilor şi serviciilor subordonate Consiliului Local al Municipiului Brad pe trimestrul I al anului 2023.


La articolul 1 am propus aprobarea execuţiei bugetare a Municipiului Brad pe trimestrul I  al anului 2023,  după cum urmează:



a) - la venituri în sumă de 19.780.553 lei, din care la secţiunea de funcţionare 13.154.024 lei, iar la secţiunea de dezvoltare 6.626.529 lei;

                   b) –la cheltuieli în sumă de 13.683.026 lei, din care la secţiunea de funcţionare 9.022.018 lei, iar la secţiunea de dezvoltare 4.661.008 lei;

                   c) - un excedent bugetar de 6.097.527 lei, din care la secţiunea de funcţionare 4.132.006 lei, iar la secţiunea de dezvoltare  1.965.521.

La  articolul 2 am propus aprobarea execuţiei bugetare a instituţiilor şi serviciilor publice finanţate din venituri proprii, pe trimestrul  I al anului  2023,  după cum urmează:



  a) -  la venituri în sumă  de  8.801.744 lei;

                      b) -  la cheltuieli în sumă de  8.137.787  lei;

                      c) - un excedent bugetar de  663.957  lei.

În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.

Invoc în susţinerea propunerii mele prevederile art. 49 alin. 12 din Legea nr. 273/2006 privind finanţele publice locale, cu modificările şi completările ulterioare.

